**Jázmin Integrált Szociális Intézmény Hajdú-Bihar Vármegye**

🖂 4029 Debrecen, Monti ezredes utca 7. 🕿 +36 30 352-1449

E-mail: info@hszszk.hu, intezmenyvezeto@hszszk.hu

**Általános tájékoztató**

A Búzavirág Otthon Balmazújváros telephelyen két szakellátási forma működik, a fogyatékos személyek otthona, és az idősek Otthona. Az ellátottak ellátási formánként külön épületben vannak elhelyezve.

**Búzavirág Otthon Balmazújváros.**

**Idősek Otthona** / 50 fős- kastély épület/

A szociális igazgatásról és szociális ellátásokról szóló 1993. évi III. törvény, valamint a végrehajtásukra kiadott jogszabályok meghatározzák azokat a szakmai feladatokat, személyi és tárgyi feltételeket, amelyek figyelembevételével az intézménynek működnie kell. Az **Idősek Otthona** az ország egész területéről fogad ellátottakat. Az intézmény 50 férőhelyen időskorú személyeket lát el.

|  |  |
| --- | --- |
| **Az intézmény székhelye:** | **Jázmin Integrált Szociális Intézmény Hajdú-Bihar Vármegye** |
| Székhely címe: | 4029 Debrecen, Monti ezredes u. 7. sz. |
| **Telephely:** | **Búzavirág Otthon Balmazújváros** |
| Telephely címe: | 4060 Balmazújváros, Nagyhát tanya 28. (hrsz. 0260/39) |
| Intézmény ágazati azonosítója: | S0020306 |
| **Felügyeleti szerve:** | **Hajdú-Bihar Vármegyei Kormányhivatal****Szociális és Gyámhivatala**4025 Debrecen, Erzsébet u. 25. |
| **Fenntartó:** | **Szociális és Gyermekvédelmi Főigazgatóság Hajdú- Bihar Vármegyei Kirendeltsége** 4024 Debrecen, Piac u. 54. |
| Szt. szerinti besorolása: | Ápolást, gondozást nyújtó ellátás |
| Típusa: | Fogyatékos Személyek Otthona |
| Intézmény működési területe: | Az ország teljes területe |
| Férőhelyek száma: | 50 fő |

Az intézmény célja, hogy az időskorú személyek részére a legmagasabb szintű és egyénre szabott, kliens centrikus ellátást nyújtson.

Az Idősek Otthona a teljes körű ellátás biztosításának keretében gondoskodik az ellátottak étkeztetéséről, egészségügyi ellátásáról, lakhatási feltételek optimális szintű biztosításáról, mentálhigiénés ellátásról, terápiás és munkajellegű foglalkoztatásáról, valamint társadalmi integrációjuk megteremtése érdekében programok, rendezvények szervezéséről, illetve a társadalmi élet színterein való részvétel biztosításáról.

Az Otthon célja, hogy az ország egész területéről jelentkező, ellátást igénylő személyeknek olyan nyugodt, kiegyensúlyozott, családias jellegű, szükségleteik és fizikai és mentális állapotukhoz igazodó, teljes körű ellátást nyújtson, amely a folytonosan megújuló szakmai tudáson, valamint az emberi tiszteleten és tolerancián alapul. Az intézmény fontosnak és nélkülözhetetlennek tartja a hospice szemléletű ellátás meghonosítását, az ember holisztikus megközelítésének gyakorlati megvalósítását.